**DOC.dr Miodrag Vukčević**

**Biografski podaci**

Rodjen sam 26.03.1959 godine u Ćupriji, gde sam završio osnovnu školu i gimanziju kao nosilac diplome “Vuk Karadžić”. Medicinski fakultet u Beogradu upisao sam školske 1977/78 godine, a diplomirao 1983 godine sa prosečnom ocenom 8,89. Lekarski staž sam obavio u Pančevu, a državni ispit položio 1985 godine. Radio sam kao lekar u Koronarnoj jedinici u opštoj bolnici u Ćupriji gde sam stekao uslove za dobijanje specijalizacije iz Interne medicine. Na Institutu za plućne bolesti i tuberkulozu, Kliničkog centra Srbije, zaposlio sam se 1991 godine kao klinički lekar. Od 1999 godine sam načelnik Respiratorne intenzivne jedinice Instituta za plućne bolesti i tuberkulozu gde sam radio do aprila meseca 2010 godine. Od aprila 2010 godine radim u KBC „Bežanijska Kosa“. Obavljao sama poslove načelnika odljenja pulmologije i direktora Interne klinike, Od februara meseca 2015 godine radim u KBC Zemun na mestu nacelnika odljenja pulmologije

Za asistenta na katedri Interne medicine Medicinskog fakulteta Univerziteta u Beogradu izabran sam aprila meseca 1998 godine, a drugi put novembra meseca 2002. godine i treći put reizabran 2006 godine. U zvanje docenta izabran sam 2009 godine.

Specijalistički ispit iz Interne medicine položio sam 8.11.1991 godine. Magistarsku tezu pod nazivom „Neki aspekti poremećaja plućne funkcije u hroničnom opstruktivnom sindromu pluća“ odbranio sam 8.01.1996 godine na Medicinskom fakultetu u Beogradu, pred komisijom u sastavu Porf. Dr Vladimir Slavković, Prof Dr Srboljub Sekulić, Prof dr Marija Mitić Milikić. Doktorsku tezu pod nazivom „Upotrebljivost skoring sistema u bolesnika sa hroničnom opstruktivnom bolešću pluća i pogoršanjem respiratorne insuficijencije“ odbranio sam decembra meseca 2008 godine na Medicinskom fakultetu u Beogradu pred komisijom u sastavu Prof. Dr Dušan Mitrović, Prof. Dr Zorica Lazić, Doc. Dr Ljudmila Nagorni-Obradović, pod mentorstvom Prof. Dr Marije Mitić-Milikić

Kao dobitnik jedne od tri godišnje stipendije na konkursu Evropskog respiratornog društva boravio sam u Sleep and Ventilation Unit, Royal Brompton Hospital, Londonu, UK, u trajanju od 3 meseca gde sam se stručno usavršavao u oblastima primene neinvazivne mehaničke ventilacije u akutnim i hroničnim stanjima kao i poremećajima disanja u spavanju.

Govorim engleski jezik a služim se francuskim jezikom.

Uveo sam rad na računarima u Instititut za plućne bolesti i tuberkulozu. Pored poznavanja rada sa uslužnim programima, posedujem znanja iz programiranja na programskima jezicima C, Visual Basic i bazama podataka. Aktivno sam učestvovao u izradi kompjuterske mreže i uvodjenju interneta u zgradu Instituta za plućne bolesti i tuberkulozu kao i njenom održavanju počev od 1998 godine.

**naučni I Stručni rad**

Autor sam i koautor radova iz oblasti pulmologije objavljenih u stranim i domaćim časopisima i prezentovanim na stranim i domaćim kongresima i simpozijumima. Autor sam više poglavlja u knjigama i monografijama. Ukupan broj radova iznosi 220.

Bio sam i predavač na medjunarodnim skupovima po pozivu:

1.Predsedavajući sesije i predavač po pozivu, International Conference of the Maditerranean Thoracic Society Taormina, April 2003. Session: Mechanical Ventilation Treatment in Respiratory Failure.;

2. Savremeni stavovi u respiratornoj medicni – seminar za jugoistočnu Evropu. Organizator: European Respiratory Society i Medicinski fakultet u Beogradu, Beograd 2004. Predavač u sesiji neinvazivna mehanička ventilacija.

Aktivno sam učestvovao u organizovanju medjunarodnih seminara (Potpresednik medjunarodnog seminara: Savremeni stavovi u respiratornoj medicni – seminar za jugoistočnu Evropu. Organizator: European Respiratory Society i Medicinski fakultet u Beogradu, Beograd 2004.). Organizovao sam kurs „Poremećaji disanja u spavanju, kako rešiti problem?“, Ždrelo, 24-26 maj 2013 godine.

Kao saradnik učestvovao sam u projektu iz programa osnovnih istraživanja republičkog minsitarstva za nauku, tehnologiju i razvoj pod nazivom "Učestalost i faktori rizika za nastajanje bronhijalne astme i hroničnog bronhitisa". Trenutno sam saradnik u dva rojekta iz programa osnovnih istraživanja republičkog minsitarstva za nauku, tehnologiju i razvoj:

1. Projekat OI173022, “Neurobilogija spavanja u stranju i bolesti-elektroencefalografski markeri i modeliranje u proceni poremećaja“.
2. Projekat III45010 – “Fotonika mikro i nano strukturnih materijala”.

Tokom studija je učestvovao sam u radu časopisa “Medicinski podmladak”. Saradjivao sam sa kolegama iz drugih oblasti medicine. Sa lekarima iz Instiuta za kardiovaskularne bolesti radio sam na istraživanjima poremećaja disanja u spavanu kod bolesnika sa srčanom insuficijencijom. Na taj način, sa lekarima iz Instituta za endokrinologiju i bolesti metabolizma radim na dijagnostikovanju i ispitivanju metabolčkih poremećaja kod gojaznih osoba sa poremećajima disanja u spavanju, sa lekarima na Institutu za neurologiju sradjujem u lečenju bolesnika sa neuromuskularnim bolestima pre svega u primeni neinvazivne mehaničke ventilacije u kućnim uslovima, sa abdominalnim hirurzima saradjujem u primeni mehhničke neivazivne ventilacije tokom plasiranja PEG, a uspešno je uradjena i klasična operacija sa plasiranjem gastrostome uz primenu neinvazivne mehaničke ventilacije i analgezije, sa fizijatrima Instituta za plućne bolesti radio sam na novim modalitetima respiratorne rehabilitacije uključujući primenu asistiranog kašlja pomoću mašine za kašalj, kao i aparata za intrapulmonalnu perkusiju koje su za sada jedine u Srbiji. Jedan sam od osnivača „Nacionalnog centra za kućnu mehaničku ventilaciju“.

U 2011 i 2012 godini bio sam kopredsedavajući poster-sesija iz neinvazivne mehaničke ventilacije na kongresima Evropskog respiratornog društva.

**NASTAVNA DELATNOST I STRUČNI DOPRINOS**

Od izbora u zvanje asistenta učestvujem u praktičnoj nastavi Interne medicine i propedevtike. Od 1999 godine redovno učestvujem u teorijskoj poslediplomskoj nastavi za specijalizaciju interne medicine, specijalizaciju pneumoftiziologije, specijalizacju urgentne medicine, specijalizaciju opšte medicine, uže specijalizaciju iz pulmologije i magisterijuma iz pulmologije. Od 2000. godine učestvujem u praktičnoj nastavi za studente medicine na Engleskom jeziku.Od izbora u zvanje docenta pored navedenog učešća u poslediplomskoj nastavi učestvujem u nastavi iz Interne medicine i propedevtike za studente medicine u redovnoj nastavi i nastavi na Engleskom jeziku. Kao predavač učestvovao sam u radu "Škole za astmu", na brojnim nacionalnim simpozijumima i kongresima, a takodje i aktivno učestvujem u seminarima kontinuirane medicinske edukacije..

Kao stipendista Evropskog respiratornog društva (European Respiratory Society, ERS) tokom 2003. godine, boravio sam u Royal Bromptom Hospital, Sleep and Ventilation Unit, London, UK u trajanju od 3 meseca, gde sam pod mentorstvom Prof. Dr Anite Simodns završio obuku za primenu neinvazivne mehaničke ventilacije kao i dijagnostikovanje i lečenje promećaja u spavanju (sleep medicine). U okviru kurseva koje organizuje ERS završio sam 2007 godine u Hanoveru, Nemčka, pškolu za primenu neinvazivne mehaničke ventilacije (ERS School Course on Noninvasive Positive Pressure Ventilation.)

Aktivno sam radio na uvođenju ovih dijagnostičkih i terpijaskih metoda kao novina u zdravstvenom sistemu Srbije. Tokom poslednjih deset godina neinvazivna mehanička ventilacija je uspešno primenjenja u Institutu za plućne bolesti i tuberkulozu u lečenju bolesnika sa akutnom respiratornom insuficijencijom, a nakon više predavanja održanih na stručnim skupovima pulmologa i neurologa njena primena je otpočela i u drugim centrima. U saradnji sa lekarima Instituta za neurologiju u Beogradu, započeta je primena neinvazivne mehaničke ventilacije u kućnim uslovima posebno kod bolesnika sa neuromuskularnim bolesti ali i kod ostalih bolesnika sa restriktivnim poremećajima ventilacije. Ovakva primena mehaničke ventilacije predstavlja novinu u Srbiji. Trenutno je ona primenjena kod više od 200 bolesnika što je najveći broj bolesnika na kućnoj mehaničkoj ventilaciji u regionu, a započeta je i primena u pedijatriji zahvaljući odličnoj saradnji sa pulmolzima Instituta za majku i dete „dr Vukan Čipić“ . Aktivno sam učestvovao u osnivanju „Nacionalnog centra za primenu neinvazivne mehaničke ventilacije u kućnim uslovima“ i obezbeđivanju prvih 50 respiratora od strane Fonda za zdravstveno osiguranje Srbije. Takodje od aprila meseca 2004 godine započeo sam redovno dijagnostikovanje i lečenje bolesnika sa premećajima disanja u spavanju. Uz velike napore, uspeo sam da obezbedim putem donacija izuzetno vrednu opremu (jedan aparat za kompletnu polisomnografiju, i tri skrining uredjaja za praćenje kardiorespiratornih parametara tokom spavanja) i u okviru Instituta za plućne bolesti i tuberkulozu u Beogradu oformim prvu laboratoriju za ovu vrstu bolesti u našoj zemlji koja se bavi dijagnostikom i lečenjem ovih bolesti. Prelaskom u KBC „Bežanijska Kosa“, oformio sam novu laboratoriju, kao i u KBC Zemun nakon prelaska u ovu ustanovu, a nakon više edukativnih seminara i kurseva koje sam organizovao ili učestvovao kao predavač o poremećajima disanja u spavanju otvorene su nove laboratorije u Kragujevcu, Subotici, Beogradu za dijagnostikovanje i lečenje poremećaja disanja u spavanju. Godišnje se dijagnostikuje oko 500-600 bolesnika u Srbiji a oko 800 bolesnika je nabavilo CPAP aparat i redovno se leči i kontroliše što je još uvek nedovoljno. Takodje, oba dijagnostičko terapijska postupka su priznata za nove metode uvedene u kliničku praksu od strane Ministarstva zdravlja Srbije. Tokom 2005-2006 godine u sradnji sa lekarima Instituta za kardiovaskularne bolesti uveo je test vazoreaktivnosti primenom NO kod bolesnika sa plućnom hipertenzijom koja se jedino radi u Kliničkom centru Srbije.

Član sam Evropskog respiratornog društva-ERS od 1995 i potpresednik Jugoslovenskog udruženja za astmu i hroničnu opstruktivnu bolest pluća (JUDAH). Član sam Američkog udruženja grudnih lekara od 2003 godine a do 2011 godine samo dobio titulu Fellow of Chest Physician (FCCP). Član sam Udruženja pulmologa Srbije (UPS). Jedan je sam od osnivača i sekretar Udruženja intenzivista Srbije kao i Srpskog somnoloskog drustva kao jedan od osnivaca.